GLAVA 001 04 – JAVNE USTANOVE U KULTURI

PRORAČUNSKI KORISNIK 30179 GRADSKA KNJIŽNICA

OBRAZLOŽENJE FINANCIJSKOG PLANA ZA 2015. – 2017. GODINU

DJELOKRUG RADA I ORGANIZACIJSKA STRUKTURA
GRADSKE KNJIŽNICE CRIKVENICA

	Knjižnična djelatnost utvrđena je ZAKONOM  O KNJIŽNICAMA, i STANDARDIMA ZA NARODNE KNJIŽNICE U RH, od interesa je za Republiku Hrvatsku. Knjižnična djelatnost obavlja se kao javna služba, a obavljaju je knjižnice. Knjižnica Grada Crikvenice sastoji se od središnjeg odjela u Crikvenici, ogranka u Selcu i knjižničnih stanica u Dramlju i Jadranovu, a osnovana je kao javna ustanova.  Trenutno je zaposleno pet djelatnica i djelatnica na pola radnog vremena na određeno do 31.12.2014., ravnateljica (koja uz ravnateljske poslove radi i sve ostale poslove knjižnične struke), diplomirani knjižničar, 2 knjižničara i 2 pomoćna knjižničara. Djelatnice rade stručne poslove koji su u opisu njihovih radnih mjesta i imaju položene stručne ispite. Djelatnica diplomirani knjižničar stručni ispit položit će u 2015.g. Središnji odjel Crikvenica otvorena je svakog radnog dana od 8:30 do 19:30 bez prestanka. Ogranak Selce otvoren je tjedno za korisnike 30 sati. Knjižna stanica Dramalj otvorena za korisnike svaki dan 4 sata. Knjižnična stanica Jadranovo trenutno ne radi do stjecanja potrebnih uvjeta.
Knjižnična djelatnost obuhvaća:
- nabavu knjižnične građe,
- sustavan i neprestan odabir knjižnične građe,
- sređivanje i stručnu obradu, čuvanje i zaštitu knjižnične građe, te provođenje mjera zaštite knjižnične građe koja je kulturno dobro,

- logičan i primjeren smještaj knjižnične građe,
- davanje na korištenje knjižnične građe,
- izradu biltena, kataloga, bibliografija i drugih informacijskih pomagala, 
- sudjelovanje u izradi stručnih kataloga i baza podataka,
- omogućavanje pristupačnosti knjižnične građe i informacija korisnicima prema njihovim potrebama i zahtjevima,
- osiguravanje korištenja i posudbe knjižnične građe, te protok informacija,
- poticanje i pomoć korisnicima pri izboru i korištenju knjižnične građe, informacijskih pomagala i izvora,

- vođenje dokumentacije i statistike o građi i korisnicima, te o poslovanju.

Narodne knjižnice posebnim oblicima djelovanja potiču kod svih kategorija pučanstva, počevši od predškolaca, korištenje knjižnicom i knjižničnom građom.



KNJIŽNIČNA DJELATNOST OBAVLJA SE TEMELJEM SLIJEDEĆIH ZAKONA I PRAVILNIKA RH:
Zakoni
Zakon o knjižnicama (NN 105/97, NN 5/98, NN 104/00)
Zakon o ustanovama (NN 76/93, ispravak NN 29/97 , ispravak NN 47/99 )
Zakon o upravljanju javnim ustanovama u kulturi (NN 96/2001)
Zakon o zaštiti i očuvanju kulturnih dobara (NN 69/99)
Zakon o zaštiti osobnih podataka (NN 103/03, dopuna NN 118/06)
Zakon o pravu na pristup informacijama (NN 172/03)
Zakon o autorskom pravu i srodnim pravima (NN 167/03)
Standardi
Standardi za narodne knjižnice u Republici Hrvatskoj (sa standardima za pokretne knjižnice - bibliobuse) (NN 58/99)
Pravilnici
Pravilnik o Upisniku knjižnica i knjižnica u sastavu (NN 139/98)
Pravilnik o polaganju stručnih ispita u knjižničarskoj struci s programom stručnih ispita (NN 21/99)
Pravilnik o matičnoj djelatnosti knjižnica u Republici Hrvatskoj (NN 43/2001)
Pravilnik o reviziji i otpisu knjižnične građe (NN 21/02)
Pravilnik o zaštiti knjižnične građe (NN 52/05)

Međunarodni dokumenti 
PULMAN smjernice 
Dynamic Action Plan for the EU co-ordination of digitisation of cultural and scientific content. 
IFLA UNESCO Internet Manifesto Guidelines 
UNESCOV Manifest za narodne knjižnice 1994.

Smjernice za knjižnične usluge za djecu 
Smjernice za knjižnične usluge za mladež 
POSLANJE GRADSKE KNJIŽNICE CRIKVENICA
Poslanje naše Knjižnice je približiti informacije, znanje i kulturu žiteljima grada Crikvenice i našim gostima, odgovoriti na potrebe i zahtjeve korisnika odabranim, stručno utemeljenim in situ (na prvotnom položaju tj. u knjižnici) i mrežnim uslugama kojima se potiče čitanje, pridonosi nepristranoj obaviještenosti građana, obrazovanju i bogaćenju kulturnoga života svakog pojedinca u zajednici. Pritom, uvažavajući načela iz Ustava Republike Hrvatske, Kopenhaške deklaracije o ulozi narodnih knjižnica u Europskoj Uniji, dokumenata UNESCOa i IFLAe, poglavito Manifesta za narodne knjižnice, knjižnične se usluge pružaju svim stanovnicima Grada  bez obzira na njihovu dob, rasnu ili nacionalnu pripadnost, vjersko ili političko opredjeljenje, u različitim oblicima i s pomoću suvremenih tehnologija. Iz našega poslanja proizlaze osnovni ciljevi djelovanja Gradske knjižnice Crikvenica: 
· da bude opće prepoznato kulturno središte grada 
· da bude istinsko središte zajednice 
· da bude privlačno mjesto za rad, igru i druženje 
· da podrži obrazovanje korisnika svih dobi 
· da izgrađuje kvalitetne i raznolike zbirke na različitim medijima 
· da omogući dostupnost svim vrstama informacija o građi koju Knjižnica posjeduje kao i o onoj koja nije u njezinu vlasništvu 
· da potiče korištenje mrežnih izvora i usluga, poglavito oblikovanjem i održavanjem mrežnih stranica Knjižnice 
· da oblikuje i nudi usluge i onim korisnicima koji nisu u mogućnosti doći u Knjižnicu 
· da pridonosi razvoju knjižničarske struke
Djelatnicima Gradske knjižnice  želja je da korisnicima i posjetiteljima u Knjižnici bude ugodno, da se osjećaju opušteno, da Knjižnica bude mjesto susreta na predavanjima, tribinama i kreativnim radionicama, gdje će im biti omogućeno da drugima pokažu put do znanja i zadovoljstva u životu. Djelatnici Gradske knjižnice djeluju u skladu s Etičkim kodeksom Hrvatskog knjižničarskog društva, nastojeći pritom:
· timskim radom osigurati što kvalitetnije usluge 
· koristiti informacijske tehnologije u svrhu poboljšanja svakodnevnog rada 
· oduprijeti se bilo kojem obliku cenzure u nabavi i korištenju građe i informacija

	GLAVA / KORISNICI
	II izmjena 2014.
	Plan 2015 g.
	Projekcija 2016. g.
	Projekcija 2017.g.

	GLAVA  00104   
JAVNE USTANOVE U KULTURI
	3.872.742,88
	4.072.600,00
	3.810.150,00
	3.734.800,00

	PRORAČUNSKI KORISNIK  
30179   KNJIŽNICA I ČITAONICA
	1.402.100,00
	1.437.750,00
	1.343.850,00
	1.381.000,00




GRADSKA KNJIŽNICA 


	KORISNICI / PROGRAMI
	II izmjena 2014.
	Plan 2015 g.
	Projekcija 2016. g.
	Projekcija 2017.g.

	PRORAČUNSKI KORISNIK  30179   KNJIŽNICA I ČITAONICA
	1.402.100,00
	1.437.750,00
	1.343.850,00
	1.381.000,00

	Glavni program R28 PROGRAM KULTURE
	1.135.300,00
	1.171.750,00
	1.174.850,00
	
1.212.000,00

	Glavni program Z08 KAPITALNO ULAGANJE U KULTURI
	266.800,00
	266.000,00
	169.000,00
	
169.000,00




Glavni program N47 PROGRAM UPRAVLJANJA IMOVINOM u 2015.g. planirano 10.000,00 kn za osiguranje imovine od uništenja, kvara, krađe.
Glavni program O48 PROGRAM ODRŽAVANJA INFORMACIJSKOG SUSTAVA u 2015.g. planirano ukupno 30.000,00 kn; 10.000,00 kn za održavanje računala i mreže, 20.000,00 kn za održavanje informatičkih programa po sklopljenim ugovorima (18.000,00 kn) i licence za antivirusne programe (2.000,00 kn).
Glavni program R28 PROGRAM KULTURE – posebno obrazložen.
Glavni program Z08 KAPITALNO ULAGANJE U KULTURI u 2014.g. u prikazanom iznosu od 266.800,00 kn nalazi se i 100.000,00 kn sredstava Ministarstva kulture dobivenih 2006.g. za opremu novog prostora, koja još nisu realizirana.
U 2015.g. planirani iznos 202.000,00 kn za:, 78.000,00 kn za knjižnu i neknjižnu građu građu – gradska sredstva. Za knjižnu i neknjižnu građu sredstva Ministarstva kulture i PGŽ ukupno 114.000,00 kn i vlastita sredstva za knjiga 10.000,00 kn.
Glavni program Z16 KAPITALNA ULAGANJA U INFORMATIČKE PROGRAME planirano 64.000,00 kn. Računala i računalna oprema u svim Knjižnicama je vrlo stara, knjižna stanica Jadranovo uopće nema računala za rad u ZAKI programu s korisnicima i obradu fonda, ni računala za korisnike, a kako nam cjelokupno poslovanje, obrada knjiga i rad s korisnicima, ovisi o računalima planirano je u 2015. god. za nova računala 23.000,00 kn, i 3.000,00 kn za digitalni urudžbeni program. Za računala i računalnu opremu sredstva Ministarstva kulture i PGŽ ukupno 38.000,00kn.


PROGRAM KULTURE

	PROGRAM
	II izmjena plana 2014.
	Plan 2015. g.
	Projekcija 2016. g.
	Projekcija 2017.g.

	Glavni program R28 PROGRAM KULTURE
	1.135.300,00
	1.171.750,00
	1.174.850,00
	
1.212.000,00



Opis programa
-  redovna djelatnost Knjižnice, plaće za djelatnike, materijalni troškovi- pojačani materijalni troškovi i za rad knjižničnih stanica Dramalj i Jadranovo,
- plaćanje pričuve za prostor u kojem djeluje Knjižnica, planiranje investicijskog održavanja,
- u djelatnost knjižnica spada i izdavačka djelatnost – sufinanciranje knjiga, pjesama i sl. – Knjižnica je za 2015.g. primila na Natječaj za sufinanciranje izdavačke djelatnosti šest knjiga, a planirana sredstva iz Proračuna Grada iznose 45.000,00 kn budući da je Grad od 2014.g. sufinanciranje izdavačke djelatnosti dodijelio Gradskoj knjižnici Crikvenica,
- PoZiCa je zbornik literarnih i likovnih radova učenika osnovnih i srednjih škola prijateljskih gradova Poreča, Zaboka i Crikvenice. Svake godine zbornik se objavljuje pod pokroviteljstvom jednog od gradova (Poreč, Zabok, Crikvenica), a od 2015.g. sufinanciranje PoZiCe Grad dodjeljuje Gradskoj knjižnici Crikvenica. PoZiCa se sastoji od tri cjeline, a svaka predstavlja najuspješnije učeničke literarne radove u protekloj školskoj godini pojedinog grada. U Poreču se radovi odabiru na natječaju Laurus Nobilis (hrvatski i talijanski jezik), u Zaboku su to radovi nagrađeni Malom nagradom Gjalski te Nagradom Gjalski za učenike srednjih škola, a u Crikvenici su organizirana međuškolska natjecanja. Svake se godine PoZiCa predstavlja u Zaboku tijekom trajanja Dana K. Š. Gjalskog. Svrha ovog projekta je poticanje osnovaca i srednjoškolaca na kreativnost, širenje prijateljstva te bolje razumijevanje naših različitosti.

- u osnovnu  djelatnost knjižnica spada i čitaonička djelatnost, iako smo ostali gotovo na istim financijskim pozicijama kao i 2014.g. pokušat ćemo za ljetne mjesece osigurati pretplatu na barem dva naslova novina na stranim jezicima (njemački, engleski ili talijanski).
- kulturne aktivnosti u narodnim knjižnicama su sastavni dio osnovne djelatnosti. Cilj je promicanje kulturnih vrijednosti u zajednici, očuvanje baštine, kulture, povijesti i tradicije lokalne zajednice.
Zakonske i druge pravne osnove
Navedene u uvodu
Ciljevi programa
- U osnovnu djelatnost knjižnice spada i čitaonička djelatnost. Knjižnica je jedino mjesto u gradu gdje naši stanovnici, gosti i turisti našega grada imaju mogućnost pregledati i pročitati novine/časopise koje ih zanimaju. U okviru nabave dnevnih novina i periodike u ponudi je veliki izbor koji pokriva različite skupine korisnika i njihove interese, dakle publikacije su raznolikog stručnog i popularnog karaktera. U ljetnim mjesecima ukazuje se potreba za periodikom na stranim jezicima. 
- suradnja s kulturnim i obrazovnim ustanovama, udrugama i pojedincima, pružanjem prostora za kulturne aktivnosti, organiziranjem kulturnih programa: predstavljanje knjiga, promocije, književne susrete, predavanja, stalne izložbe novih knjiga, likovne izložbe, tematske izložbe, sudjelovanje vrlo aktivno u Mjesecu hrvatske knjige, obilježavaju Dan narodnih knjižnica RH (11. studenoga), Međunarodni dan dječje knjige i sudjelovanje u svim ostalim manifestacijama koje se organiziraju na nacionalnoj razini vezano uz knjigu, kao i obilježavanje svih značajnih datuma. Poseban naglasak u ovom programu je na manifestaciji Jadranskih književnih susreta koji su postali prepoznatljiv kulturni brend Grada Crikvenice. Ova manifestacija poznata je i hvaljena u književnim krugovima, trebala bi i mogla bi manjim naporom uz proširenje događanja ali zanimanjem i željom šireg kruga (a ne samo djelatnica Knjižnice), postati jedan od važnijih događanja u našem gradu – kao npr. manifestacija Sa(n)jam knjige u Puli.

Izvori financiranja
	PROGRAMI
	Plan
	Plan
	 Projekcija
	
Projekcija

	
	2014.
	2015.
	2016.
	
2017.

	Program R28 04 PROGRAM KULTURE
	1.135.300,00
	1.171.750,00
	1.174.850,00
	
1.212.000,00

	Aktivnost R28 04 A280401 REDOVNA DJELATNOST USTANOVA U KULTURI
	1.047.300,00
	1.009.350,00
	1.035.950,00
	
1.073.100,00

	Izvor  1.1. OSTALI PRIHODI I PRIMICI GRADA
	1.009.100,00
	987.350,00
	1.013.950,00
	
1.051.100,00

	Izvor 1.7.  OSTALI PRIHODI I PRIMICI PRORAČUNSKIH KORISNIKA
	38.200,00
	22.000,00
	22.000,00
	
22.000,00

	Aktivnost R28 04 A280402 GLAZBENO-SCENSKI PROGRAM I KULTURNE MANIFESTACIJE
	47.000,00
	86.400,00
	66.000,00
	
66.000,00

	Izvor 1.1.  OSTALI PRIHODI I PRIMICI GRADA
	42.000,00
	48.400,00
	47.000,00
	
47.000,00

	Izvor 1.7. OSTALI PRIHODI I PRIMICI PRORAČUNSKIH KORISNIKA
	0,00
	14.000,00
	14.000,00
	
14.000,00

	Izvor 5.9. POMOĆI ZA PRORAČUNSKE KORISNIKE
	5.000,00
	24.000,00
	5.000,00
	
5.000,00

	Aktivnost R28 04 A280403 SUFINANCIRANJE KNJIGA, PJESAMA I SL.
	10.000,00
	45.000,00
	41.900,00
	
41.900,00

	Izvor 1.1.  OSTALI PRIHODI I PRIMICI GRADA
	10.000,00
	45.000,00
	41.900,00
	
41.900,00

	Izvor 6.9. DONACIJE ZA PRORAČUNSKE KORISNIKE
	0,00
	0,00
	0,00
	
0,00

	Aktivnost R28 04  A280407 ULAGANJA U ČASOPISE I NOVINE
	31.000,00
	31.000,00
	31.000,00
	
31.000,00

	Izvor 1.1. OSTALI PRIHODI I PRIMICI GRADA
	25.000,00
	25.000,00
	25.000,00
	
25.000,00

	Izvor 5.9. POMIOĆI ZA PRORAČUNSKE KORISNIKE
	6.000,00
	6.000,00
	6.000,00
	
6.000,00




U program kulture u planiranom iznosu za 2015.g. od 1.009.350,00 ulaze materijalni troškovi rada-redovna djelatnost ustanove;  tekuće održavanje opreme i zgrade, organizacija glazbeno scenskog programa u koji spadaju sva događanja koja Knjižnica ima tijekom godine: manifestacija Jadranski književni susreti, književne večeri, PoZiCa, promocije knjiga i izložbe; sufinanciranje knjiga (za tiskanje novih knjiga planira se osnovati prosudbena komisija od 5 članova koja bi pregledala sva pristigla traženja financijske pomoći za sufinanciranje knjiga i donijela odluku – prijedlog koju knjigu bi bilo preporučljivo izdati tijekom godine); rad čitaonice – pretplata na novine i časopise za cijelu 2015.g. za središnji odjel u Crikvenici, ogranak u Selcu i knjižne stanice u Dramlju i Jadranovu;


Pokazatelji uspješnosti 
- Korisnici Knjižnice zadovoljni su uslugama, u okviru mogućnosti i truda djelatnika, unatoč većem broju dislociranog fonda.
- Prostor čitaonice i korištenje novina i časopisa, zabavnog i stručnog karaktera, ima slobodan pristup svim građanima i gostima, popunjenost čitaonice je velika u zimskim , a osobito u ljetnim mjesecima.

- Kulturna događanja dobro su posjećena od strane domaćeg stanovništva kao i gostiju u ljetnim mjesecima. Događanja su medijski popraćena u dnevnom tisku, emisijama iz kulture na televiziji i radiju.


Rizici  
- eventualni nedostatak sredstava za realizaciju planiranih programa i neadekvatan prostor.

KAPITALNO ULAGANJE U KULTURI

	PROGRAM
	Plan 2014. g.
	Plan 2015. g.
	Projekcija 2016. g.
	Projekcija 
2017.g.

	Glavni program Z08 KAPITALNO ULAGANJE U KULTURI
	266.800,00
	266.000,00
	169.000,00
	
169.000,00



Opis programa
kapitalna ulaganja u opremu, knjižnu i neknjižnu građu

U KAPITALNIM ULAGANJIMA u 2014.g. prikazana su i sredstva Ministarstva kulture od 100.000,00 kn koja su namjenski dobivena 2006.g. za opreme novog prostora i ta sredstva stalno stoje na računu, u iznosu za 2015.g. nisu prikazana. 

U 2015.god planirana su sredstva u iznosu od 266.000,00kn za:

- nabava knjižne i neknjižne građe - sredstva Grada u iznosu 78.000,00 kn,
- nabava knjižne i neknjižne građe – vlastita sredstva u iznosu 10.000,00 kn,
- nabava knjižne i neknjižne građe – sredstva Ministarstva i PGŽ u iznosu 114.000,00 kn
- nabava računala i rač. opreme i ulaganja u rač. programe – sredstva Grada u iznosu 26.000,00kn
- nabava računala i računalne opreme – sredstva Ministarstva i PGŽ u iznosu 38.000,00 kn


Nabava knjižne i neknjižne građe 
Stabilan i kontinuiran razvoj zbirki pretpostavka je za kvalitetno funkcioniranje knjižnice i zadovoljavanje potreba korisnika. Zbirke podržavaju demokratska prava  građana, ekonomski i društveni razvoj zajednice, cjeloživotno učenje i kulturne i jezične raznolikosti. One moraju odražavati kulturu i kulturnu baštinu, prije svega lokalne zajednice, potom regije, kao i društva u cjelini, te osiguravati kvalitetan odabir građe koja se odnosi na svjetsku kulturnu baštinu i najnovija znanstvena i informacijska dostignuća. Kako narodne knjižnice trebaju osigurati najširi izbor građe svih vrsta – od tradicionalne do one na novim medijima, potrebno je osigurati i odgovarajuću opremu. Posebnu pozornost treba usmjeriti na sustavnu nabavu serijskih publikacija (tiskanih i elektroničkih) koja znatno zaostaje za Standardima i naraslim potrebama, te nabavu građe na novim medijima.
Kriteriji za izgradnju zbirki su  kvaliteta i obuhvat građe i izvora, a izgradnja zbirki treba biti stabilna i u skladu s potrebama korisnika i Standardima za narodne knjižnice
- knjige
prati se izdavačka produkcija  i  planira nabavu vezano uz Standarde za narodne knjižnice RH, ali i  ovisno o  potrebama i interesima korisnika, ali i financijskim mogućnostima.			
Standard RH: 2400 svezaka za 2015. g.
Broj prinova svezaka knjiga prema Standardu RH računa se:
Broj stanovnika grada:1000stanovnika x 200
Predviđena prosječna cijena knjige za 2015. g. 160,00 kn.
2.400 svezaka knjiga x 160 kn = 384.000,00 kn.
Darovane/otkupljene knjige (prosječan broj) 1.000 svezaka u 2015.g. (vrijednosti 150.000,00 kn)
Napomena: procjenjujući iz dosadašnjih iskustva, ali i realnog sagledavanja stanja, neće biti moguće ostvariti Standard u broju kupljenih svezaka za 2015. god., ali minimum od 2/3 Standarda  što bi iznosilo 1600 svezaka može se ostvariti, planiranim sredstvima Grada, Ministarstva i vlastitim sredstvima. Standarde RH Knjižnica zadovoljava ukupnim zbrojem kupljenih, poklonjenih i otkupljenih knjiga Ministarstva kulture.
Otpis knjiga: do 3% fonda, koji će se tijekom 2015. godine otpisati (dopušteni postotak otpisa).
- zbirka multimedijalne građe – zvučni i tekstualni zapisi
	Osnovna i najvažnija ponuda naše ustanove sastoji se i u ponudi nove neknjižne građe koja mora odgovarati zahtjevima naših korisnika, ali o bogatstvu i raznolikosti ponude ovisi i broj korisnika Knjižnice. Naš cilj je zadovoljiti naše stanovništvo u njihovoj najosnovnijoj kulturnoj potrebi, te ponudom nastojimo odgovoriti na veći dio njihovih  zahtjeva. 
U 2015. godini će se nabaviti nova multimedijalna građa unatoč nedostatka prostora za ponudu te građe, a građu će obrađivati diplomirani bilbiotekar.
Uglavnom zbog nedostatka prostora ograničeni smo u ovoj ponudi. 
- zavičajna zbirka – ostale pohranjene vrijednosti
Zakonska obveza svake narodne knjižnice je da vodi Zavičajnu zbirku, da skuplja, istražuje, obrađuje, pohranjuje i daje na korištenje knjižničnu građu o topografiji, povijesnom i kulturnom razvitku područja na kojem djeluje. 
Sadržaj Zavičajne zbirke vrlo je širok, obuhvaća cijeli život lokaliteta kojem pripada: povijest,topografiju, socijalnu, ekonomsku i političku strukturu, znamenite građane, umjetničko stvaralaštvo, prirodna obilježja, tradiciju, običaje…
Kako je Zavičajna zbirka dio nacionalnog fonda naše sredine i kao takva dragocjen izvor informacija koji omogućuje znanstveno-istraživački rad i kompleksnije izučavanje svih raznolikosti života, razvoja i stvaralaštva ovoga kraja, može se očekivati da će se njenom autentičnom građom sve više koristiti, ne samo znanstveni radnici, nego i drugi korisnici.
Kao jedna od najvažnijih zbirki svake knjižnice, koja jedina teži cjelovitosti, trebala bi biti i fizički izdvojena iz općeg fonda, a zbog očuvanja i jedinstvenosti ne posuđuje se izvan knjižnice.
Knjižnica Crikvenica posebnu brigu vodi oko formiranja Zavičajne zbirka i kontinuirano sakuplja građu za zavičajnu zbirku već desetak godina. Danas raspolaže s velikim brojem knjiga, novijih i starih izdanja, serijskim publikacijama, rukopisnom građom, planovima i kartografskom građom, efemernom građom (plakati, letci, prospekti), hemerotekom, starim razglednicama, vrijednim za našu kulturu i naše područje, i sav ostali tisak sadržajno vezan uz naš zavičaj. Izuzetno vrijedni dokumenti i za područje Grada, ali i na nivou države trenutne ne možemo prezentirati javnosti, prostorni uvjeti ne dopuštaju da se ona smjesti na jednom mjestu i tu rasporedi prema važećim stručnim kriterijima. 
Izuzetno vrijedna građa Zavičajne zbirke Knjižnice Crikvenica (za šire područje našeg zavičaja) nažalost još nije stručno obrađena, a važna je i nemogućnosti adekvatnog smještaja. Trenutno se nalazi spremljena u ormarima i kutijama u prostoru Knjižnice. 
Unatoč tome izuzetna važnost te građe za naše područje obvezuje nas da i nadalje nabavljamo građu koja ima posebnu važnost za postojanje i proučavanje našeg zavičaja.
Poznata i vrijedna ZAVIČAJNA ZBIRKA KNJIŽNICE Ogranak SELCE čeka završetak stručne obrade. Na obradu te zbirke utrošeno je više godina rada i financijska sredstva, ostalo je još najviše godina dana rada i stručna obrada će biti završena i prezentirana javnosti. U 2015.g. nisu planirana sredstva.
Zakonske i druge pravne osnove
ZAKON O KNJIŽNICAMA, ZAKON O USTANOVAMA, ZAKON O PRAVU NA PRISTUP INFORMACIJAMA

Ciljevi programa
Uspješnije, brže poslovanje,  mnogo veća i bolja ponuda korisnicima, kvalitetniji online katalog. Zbog potrebe korištenja i očuvanja knjiga u spremištu, neophodno je potrebno knjige smjestiti na police.
Približiti informacije, znanje i kulturu žiteljima grada Crikvenice i našim gostima, odgovoriti na potrebe i zahtjeve korisnika odabranim, stručno utemeljenim in situ (na prvotnom položaju tj. u knjižnici) i mrežnim uslugama kojima se potiče čitanje, pridonosi nepristranoj obaviještenosti građana, obrazovanju i bogaćenju kulturnoga života svakog pojedinca u zajednici.

Planirana sredstva u 2015.g. za nabavu računala (računalna oprema Knjižnica dosta je stara, a knjižnična stanica Jadranovo uopće ne posjeduje informatičku opremu koja je neophodna za rad) i planirana sredstva za digitalni urudžbeni program.

Izvori financiranja
	BROJ
	 
	Plan
	Plan
	Projekcija
	Projekcija

	KONTA
	VRSTA RASHODA / IZDATAKA
	2014.
	2015.
	
2016.
	2017.

	Program 01 KAPITALNA ULAGANJA U KULTURI
	266.800,00
	266.800,00
	175.800,00
	
175.800,00

	Kapitalni projekt K08 01 K080103 KAPITALNO ULAGANJE U PROSTORIJE KNJIŽNICE
	100.000,00
	0,00
	0,00
	
0,00

	Izvor OSTALI PRIHODI OD NEFINANCIJSKE IMOVINE GRADA
	0,00
	0,00
	0,00
	
0,00

	Kapitalni projekt K08 01 K080157 ULAGANJA U KNJIŽNI FOND I POHRANJENE UMJETNIČKE VRIJEDNOSTI
	162.800,00
	202.000,00
	165.000,00
	

165.000,00

	Izvor 7.3. OSTALI PRIHODI GRADA
	78.000,00
	78.000,00
	78.000,00
	
78.000,00

	Izvor 1.7.  OSTALI PRIHODI I PRIMICI PRORAČUNSKIH KORISNIKA
	7.800,00
	10.000,00
	10.000,00
	
10.000,00

	Izvor 5.9.  POMOĆI ZA PRORAČUNSKE KORISNIKE
	77.000,00
	114.000,00
	77.000,00
	
77.000,00

	Program K080110 KAPITALNA ULAGANJA .- POMOĆNE FUNKCIJE U KULTURI
	4.000,00
	64.000,00
	4.000,00
	
4.000,00

	Izvor 1.1. OSTALI PRIHODI I PRIMICI GRADA
	4.000,00
	64.000,00
	4.000,00
	
4.000,00



Rizici

Ukoliko ne dođe do planiranog ostvarenja programa u Kapitalnom ulaganju:

NABAVA KNJIŽNE I NEKNJIŽNE GRAĐE – smanjena nabava znači trajni gubitak vrijednih naslova, gubitak za današnje, ali i buduće korisnike naše ustanove, koja je nenadoknadiva. U sadašnjim uvjetima nabavlja se samo najpotrebnije naslove knjiga. Problem smještaja našeg fonda također je upitan, neadekvatna kvadratura knjižnice, upitan je i izuzetno veliki i vrijedni fond smješten u spremištu, a gotovo svakodnevno moramo izlučivati nove naslove iz prostora Knjižnice i seliti ih u neadekvatno spremište. 
Zbog neadekvatnog prostora nećemo uskoro biti u mogućnosti više naručivati multimediju.

DJELATNIK – Knjižnica je više godina pokušavala uvjeriti osnivača u potrebu za još jednim djelatnikom kojega je i dobila u 2014.g. (diplomirani bibliotekar) čime prestaje potreba za djelatnikom na određeno radno vrijeme na pola vremena jer su pokrivene potrebe knjižnične stanice Dramalj, 4 sata dnevno, ostatak vremena u središnjem odjelu Crikvenica, a po potrebi i ispomoć u ogranku Selce  za vrijeme korištenja godišnjih odmora ili bolovanja. Središnji odjel u Crikvenici po Standardima temeljenim zakonskom obvezom otvoren je za korisnike cijeloga dana. Knjižnicu koristi veliki broj građana, potreba za cjelodnevnim radom je opravdana i očigledna. 

Prijedlog financijskog plana za razdoblje 2015.-2017. god. izrađen je na osnovu cjelokupne recesijske situacije u zemlji, kao i  s unaprijed planiranim minimumom financijskih sredstava potrebnih za osnovnu egzistenciju ove bazične kulturne ustanove našeg Grada. 
Odgovorna osoba za realizaciju predloženog programa je v.d. ravnatelja Ustanove, koja koordinira, planira i s ostalim djelatnicama sudjeluje u ostvarivanju svih planiranih programa. Predloženi i planirani program moguće je ostvariti samo ako se osiguraju adekvatno potrebna sredstva. Planiranim sredstvima za naredne tri godine moći će se ostvariti minimum od predloženog i planiranog programa. Dio planiranih programa (koja nisu ušla u ovaj financijski plan: Program zaštite kulturne baštine) neće biti moguće završiti ni druge započeti jer nisu planirana ni osigurana sredstva.

